section_heading: Kritike i recenzije
paragraph_text: Ležerno, gotovo nekontrolirano ispunjavanje plohe i diciplina u organizaciji prizora. Suprotnosti pristupa ne narušavaju jedinstvenost scene već ističu dramatične preobrazbe, ostvaruju mnoštvo asocijacija na slici gdje se prožimaju preobrazbe, slojevi prošlosti i sadašnjosti. U Plešeovim djelima prisutna je i nota humornog, koja dolazi i do sardonskog - na neki način obrana od nelagoda i trauma vremena. Prividna banalnost teme tek je fasada gdje skidanjem te vanjske omotnice otkrivamo složenost, tragičnost, ali i traganje za smislom. U ovom slikarstvu iskrenom i istinitom bez poze. U ponekoj prenaglašenosti, više u funkciji sadržajnosti, no formalnih principa djela otkrivamo autora koji sretno i spretno povezuje suprotnosti izabranog načina, izgrađujući dosljedno takav vid figurativnog koji, istina, ima neke uzore, no više uzroke, no svježinom fantazije stvara prepoznatljiv stil, djelo koje nosi onu pravu temperaturu neizvjesnog - zatvoreno u sebi, no koje otvara mnoštvo pitanja.